ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا انفسنا وسيئات اعمالنا. من يهده الله تعالى فلا مضل له. ومن يضلل فلا هادي له واشهد ان لا اله الا الله وحده لا شريك له. واشهد ان محمدا عبده ورسوله
اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها. وكل محدثة بدعة. وكل بدعة ضلالة وكل ضلالة في النار. اللهم صل على محمد وعلى ال محمد كما صليت على ابراهيم وعلى ال ابراهيم
للعالمين انك حميد مجيد. وبارك على محمد وعلى ال محمد. كما باركت على ابراهيم وعلى ال ابراهيم في العالمين انك حميد مجيد. فدرسنا هذا المساء هو حلقة من مدرسة الحياة. ومدرسة الحياة
شرح وضعته على كتاب ابي الفرج ابن الجوزي رحمه الله تعالى والذي وسمه بعنوان صيد الخاطر. وابن الجوزي رحمه الله كان من اشهر اشهر الواعظين. كان يجري على لسانه معجب الكلام ومطربه
هكذا بغير تحضير سابق حتى انه كان يتكلم بالكلام العجيب الذي لا يظن المستمع ان يصل اليه انسان الا بعد جهد كبير ومن عادة العلماء الواعظين انهم الناس بامراض الناس. ولذلك تجد من البهاء على كلام العالم المخلص
خالطي للناس ما لا تجده على كلام العالم حديس المكتبة. حديس في المكتبة يتعامل مع معلومات. اما عالم العامة الذي يعيش وسط الناس فهذا يستعمل كما يدندن اهل العلم الدليل الصحيح ويضعه في الواقع الملائم. هذا هو الفرق بين عالم العامة
وبين العالم المجرد. شيخ الاسلام ابن تيمية كان رجل عامة. لذلك تجد على فتاواه او من البهاء والسهولة واليسر ما تحل به كل المشكلات. بخلاف غيره ممن لم يتعان ما عاناه. العلم شيئان. الشيء
الاول دليل صحيح. الشيء الثاني والاصعب ان تضع الدليل قيل في مكانه الملائم. رب فتوى لعالم تضيع بلدا باكمله. مع ان علمه صحيح. لكن وضعه في غير موضعه. الم ان ترى الى النبي صلى الله عليه واله وسلم. وكان اذ ذاك في المدينة. وقال
قامت دولته واعترف بها القاصي والداني. وكان ممكنا ان يفعل ما يريد لكنه قال لعائشة رضي الله عنها يا عائشة لولا حدثان قومك بالكفر لهدمت البيت وبنيته على قواعد ابراهيم. ما الذي جعله لا ينقض
الكعبة ويبنيها على قواعد ابراهيم ان الناس كانوا يعظمون البيت. فخشي ان فخشي ان يتوهم بعض الناس ان هدم البيت ينافي تعظيمه. برغم انه رسول الله وانه لا يفعل شيئا الا بوحي الا انه راعى ذلك. وهو في المسجد صلى الله عليه وسلم مرة
وقد جاءته بعض زوجاته واظنها صفية. فوقف معها على باب المسجد حدثها اذ مر رجلان من الانصار. فلما رأيا رسول الله صلى الله عليه وسلم مع امرأة اسرع الخطى. فقال لهما على رسلكما انها صفية
اي هي زوجتي ليست امرأة اجنبية. على رسلكما علشان ما فيش حد يقول انا اشرف من الشرف او يقول انا لا ترقى الى عفتي شبهة. لان هذا هو النبي عليه الصلاة والسلام. ومع ذلك يقول على
فرسلكما اي تمهلا. لا تسرعا الخطى. انها صفية. فقال سبحان الله يا رسول الله يعني ان اشك فيك فقال اني خشيت ان يقذف الشيطان في قلوبكما فتهلكا. يقذف الشيطان ماذا
يقذف سوء الظن في النبي. عليه الصلاة والسلام. وهذا هلك سوء الظن في النبي هلاك كما في الحديث الصحيح ان ذا الخويصرة لما جاء للنبي صلى الله عليه وهو يقسم غنائم حنين. فلم يجد ما يريد. فقال يا محمد اعدل
انك لم تعدل. فقال له ويحك! او قال ويلك! ومن احق اهلك في الارض ان يعدل اذا لم اعدل انا. لقد خبت وخسرت ان لم اعدل هذا هو الضبط الاشهر والصحيح. اول اصح. الضبط
دارج الذي يقرأه الناس لقد خبت وخسرت ان لم اعدل. وهذا كلام مستقيم لكن عندما نضبط الكلمة لقد خبت وخسرت ان لم اعدل الكلام بيبقى غامض. طيب اذا لم يعدل ما
ذنب هذا ان يخسر وما ذنبه ان يخيب؟ قال العلماء الذين ضبطوا الكلمة بهذا الضبط لقد خبت وخسرت ان لم اعدل اي لقد خبت وخسرت بسوء ظنك في نبيك فسوء الظن في النبي صلى الله عليه وسلم هلكه. العالم الذي يخالط الناس
فيعرف اوجاعهم يستطيع ان يستعمل الدليل الصحيح في مكان. ابن الجوزي رحمه الله كان من هذا الضرب من العلماء. كتابه اسمه صيد الخاطر. اي كان يصطاد ما يرد على خاطره
من تجارب الناس والتجربة اصل شرعي معمول به له ادلة في الشرع. الدليل الاول وهو مشهور ومعروف لديكم جميعا. في قصة المعراج لما عرج بالنبي عليه الصلاة والسلام ولقيه موسى عليه السلام فقال له ماذا اعطاك ربك
قال امرني بخمسين صلاة في اليوم والليلة. قال قال له ارجع الى ربك فسله التخفيف. فان امتك لن تستطيع واني جربت الناس قبلك. اهو ده محل شاهد من الموضوع. قال اني جربت
قبلك فرجع النبي صلى الله عليه وسلم الى ربه مرارا يتردد عليه حتى جعلها خمسا وخمسين في اجري فقال موسى عليه السلام بعد ما وصلت خمسة قال سل ربك التخفيف كمان
كأنما موسى عليه السلام اطلع على الغيب وعلم ان لفيفا طويلا كبيرا من الامة سيضيع الصلاة. الا يوجد هذا في المسلمين؟ يضيعون الصلوات خمس صلوات خمس صلوات في اليوم والليلة ويضيعونها. كيف لو كانت خمسين صلاة في اليوم والليلة
ولذلك قال اني جربت الناس قبلك. فارجعه الى التجربة وقبلها رسول الله صلى صلى الله عليه وسلم. الدليل التاني رضاع الغيل. رضاع الغي لي نهى عنه النبي صلى الله عليه وسلم اول الامر. رضاع الغل اللي هو ايه؟ ان ترضع المرأة ابنها وهي حامل
فان حملها يؤثر في سلامة اللبن. مما يؤثر على سلامة البنيان الجسدي للوجه ففي الحديث وهو في الصحيح ان النبي صلى الله عليه وسلم نهى عن الغيل او عن الغيال
ثم اذن فيه. وقال اني رأيت فارس والروم يفعلون دون ذلك ولا يضرهم. اذا رجع الى ايه؟ الى التجربة وقد قال الله عز وجل قبل ذلك قل سيروا في الارض فانظروا كيف كان عاقبة الذين من قبل
كان اكثرهم مشركين. فامرنا ان نرجع الى سير الامم وكل القصص الموجودة في القرآن. انما هو سير الامم التي كانت قبلنا نرجع ما الذي اهلكها؟ فنتلافى مواضع اهلاكها. كيف مكنت
نتتبع مواضع التمكين. ده هو هدف القصص القرآني مع اشياء اخرى منها التثبيت كلا نقص عليك من انباء الرسل ما نثبت به فؤادك. فانا اخترت لكم خاطرة من هذا الكتاب الممتع. لتكون حلقة في هذا الدرس. الذي
في ربما انتم سمعتم منه حلقات كثيرة على قناة الحكمة بعنوان مدرسة الحياة. انما هو شرح كما قلت لكم لي آآ هذا الصيد النفيس لابن الجوزي رحمه الله تعالى. يقول ابن الجوزي وارجو
من الاخوة الحضور ان يعطوني اذان قلوبهم ولا يعطوني الاذن الجارحة. لان الذي يسمع بالاذن الجارحة اللي هي الاذن دي ولا يسمع باذن قلبه كالذي لم يسمع. ونعوذ بالله تبارك وتعالى واياكم
يانا واياكم من من عاناهم الله سبحانه وتعالى بقوله ان شر الدواب عند الله والله الصم البكم الزين لا يعقلون. ولو علم الله فيهم خيرا لاسمعهم خذ الاية دي وضمها الى قول المشركين في نفس السورة. قالوا قد سمعت
لو نشاء لقلنا مثل هذا. طيب الذين لا يسمعون هكذا حكم الله عليهم. وهم قالوا ايه ؟ قد سمعنا. طب يعني ازاي تيجي مع بعضها؟ اه. سمع سماع اذن فقط ولم يسمع سماع قلب. انا اقول هذا لي لان ابن الجوزي له
رشيق. كان يصوغ به كلامه. فاذا لم تسمع باذن قلبك ربما غمضت عليك عبارات وانا اعلم انه قد تغمض عليك بعض العبارات لكنني ساوضحها ان شاء الله تبارك وتعالى في الشر
انا سميت هذه الخاطرة ثمن الجنة. يقول ابن الجوزي رحمه الله الله تعالى من تأمل بعين الفكر دوام البقاء في الجنة في صفاء بلا كدر ولذات بلا انقطاع وبلوغ كل مطلوب للنفس والزيادة
مما لا عين رأت ولا اذن سمعت ولا خطر على قلب بشر من غير تغيير ولا زوال اذ لا يقال الف الف سنة. ولا مائة الف الف. بل ولو ان الانسان عد
الالوفة الوف السنين الوف السنين لانقضى عدده وكان له نهاية. وبقاء والاخرة لا نفاد له. الا انه لا يحصل ذلك الا بنقد هذا العمر وما مقدار عمر غايته مائة سنة؟ منها خمسة عشر صبوة
وثلاثون بعد السبعين ان حصلت ضعف وعجز. والتوسل نصفه نوم وبعضه زمان اكل وشرب وكسب والمنتحل منه للعبادة يسير افلا يشترى ذلك الدائم بهذا القليل؟ ان الاعراض عن الشروع في هذا البيع
والشراء لغبن فاحش في العقل وخلل داخل في الايمان بالوعد فان من يدري كيف يعقد البيع بالعلم هو الذي يدل على الطريق. ويعرف ما يصلح لها ويحذر من قطاعها. ولقد دخل ابليس على طائفة من المتزهدين بافات
ات اعظمها انه صرفهم عن العلم. فكأنه شرع في اطفاء المصباح ليسرق في الظلمة حتى انه اخذ قوما من كبار العلماء فسلك بهم من ذلك ما ينهى عنه العلم فرأيت ابا حامد الطوسي يحكي عن نفسه في بعض مصنفاته قال
شاورت متبوعا مقدما في من الصوفية من في المواظبة على تلاوة القرآن فمنعني منه وقال السبيل ان تقطع علائقك من الدنيا بالكلية بحيث لا يلتفت قلبك الى اهل وولد ومال وعلم. بل تصير في حالة يستوي عندك
وجود وجود ذلك وعدمه. ثم تخلو بنفسك في زاوية فتقتصر من العبادة على الفرائض والرواتب وتجلس فارغ القلب ولا تزال تقول الله الله الله الى ان تنتهي الى حالة لو تركت تحريك اللسان رأيت كأن الكلمة جارية على لسانك
كأن الكلمة جارية على لسانك ثم تنظر ما يفتح عليك مما فتح مثله على انبيائي والاولياء قلت وهذا امر لا اتعجب انا فيه من الموصي به وانما اتعجب من الذي قبله مع فهمه ومعرفته. وهل يقطع الطريق بالاعراض
عن تلاوة القرآن وهل فتح للانبياء ما فتح بمجاهدتهم ورياضاتهم؟ وهل يوثق بما يظهر من هذه المسالك ثم ما الذي يفتح اثم اطلاع على علم الغيب ام هو وحي فهذا كله من تلاعب ابليس بالقوم. وربما كان ما يتخايل لهم من اثر
الملك خلي او من ابليس. فعليك بالعلم وانظر في سير السلف هل فعل احد منهم من هذا شيئا او امر به وانما تشاغلوا بالقرآن والعلم فدلهم على اصلاح بواطن وتصفيتها. نسأل الله عز وجل علما نافعا ودفعا للعدو مانعا
انه على ذلك قدير. كما آآ ذكرت لكم كلام ابن الجوزي في في بعض الغموض لكن فكرته واضحة. يريد ان يقول ايها السالك كم يكون عمرك في الدنيا؟ زمان كانت الاعمار طويلة. فان الله عز وجل لما ارسل نوحا الى قومه كم له
لبث فيهم داعيا الى الله. قال تعالى الف سنة الا خمسين عاما طب ليه ما قالش تسعمية وخمسين سنة؟ ما هو الف وسنة الا خمسين عاما هي تسعمية وخمسين. قال لك لأ. لان الناس عادة يجبرون الكسر الى اقرب رقم
صحيح يفوق يا تحت. الساعة تسعة الا دقيقتين. واحد بيقول لك الساعة كم؟ بتقول له كم؟ تسعة. ما بتقولوش تسعة الا ايه؟ دقيقتين. امتى يسألك عن الدقائق لو يا عزيز بالساعة بتاعته. يقول لك كم بالزبط؟ عشان عايز ازبط ساعتي. تقول له تسعة الا دقيقتين فقط. انما احنا
نهمل الكسر. ونقربه الى اقرب رقم صحيح. لو الساعة تسعة ودقيقتين بتقول له تسعة فانا عندما اسمع الف سنة الا خمسين عاما ما يجيش واحد يقول تسعمية مسلا تلاتة وخمسين او تسعمية تسعة واربعين. وقال لك نجبر لأ الف سنة الا خمسين عاما
داعيا الى الله. طيب هل يدعى من ليس له اهلية؟ ولا لازم يكون كبر في السن؟ لازم كبر في السن فلما يغيب تسعمية وخمسين سنة داعيا يبقى اعمار قوم نحجت كام. يعني ممكن
ان الولد يبقى لسه بيرضع وسنه تمانين سنة. ها ما هو المسألة مش هتمشي غير كده. ها؟ يعني لو ولد ولا حاجة يطلعوا مسلا ميكروفون يا ولاد عيل تايه سنه ميت سنة. ها اللي يلاقيه يوديه مش عارف الحتة الفلانية
الامم السابقة اعمارها كانت كده. كانت اعمار طويلة. وكان عندهم قوة بدنية. لدرجة ان كانوا ينحتون الجبال بيوتا. يروح على الجبل بصوابعه يعمل آآ تلات اوض قصاد اللي ينحت الجبل كأنه طين زي الطين يعني شف الافتراء بتاعهم وصل الى درجة ايه؟ ان ينحت الجبال بيديه
طيب لا يزال الخلق يتناقص يتناقص منذ خلق ادم ستين ذراعا كما قال النبي صلى الله عليه وسلم لا يزال خلقي يتناقص الى يوم القيامة. نحن اخر الامم ليس بعدنا امة
اعمارها قليلة. قال صلى الله عليه وسلم كما في الحديث الذي رواه الترمذي وغيره. اعمار امتي ما بين الستين الى السبعين واقلهم من يتجاوز زلك. نسبة الوفيات الاكتر من ستين لسابرين. الاقل انك انت
تطلع تمانين تسعين واقل الاقل مية مية كسر. طيب الامم اللي زينا ديت عمره هيموت سنه ستين سنة. ده يلحق يعمل ايه ده ده يا دوبك ياخد نفس ويطلعه وخلاص. اذا قيس باعمار الايه؟ الامم السابقة. طيب
نحن اخر الامم في المجيء لكننا اول الامم. في السبق الى الله طب تيجي ازاي؟ ما هو الشاعر بيقول الراجز يقول من لي بمثل سيرك المدلل لا لي تمشي رويدا وتجيء في الاول. ازاي يعني؟ ماشي على مهلك وبتطلع الاول دايما
طب تيجي ازاي ؟ ما هوش ده معنى كلام الشاعر. من لي بمثل مسيرك المدلل تمشي رويدا ستجيء وتجيء يعني في الاول. قال لك ما نحسبش قصر عمرك صحيح لكن
من الاعمال ما لا يستطيع السابقون ان يبلغوا شأوك فيها. ونضرب مثلا واحدا يناسب شهر رمضان اللي احنا فيه النهاردة. النهاردة حداشر النهاردة حداشر رمضان. سنة الف ربعمية تلاتة اتنين وتلاتين
انت هتبلغ مسلا سنك خمستاشر سنة. وهتموت سنك يبقى هتصوم كم رمضان؟ خمسة واربعين رمضان. مش كده وانت بقى مجد ومجتهد والكلام ده والعشرة الاواخر ما بتنامش. يبقى حتدرك ليلة القدر ولا لا؟ ستدركها
حتما مية في المية. مش تسعة وتسعين وتسعمية تسعة وتسعين لأ الرقم ده راح خلاص. ها الرقم ده احنا لغيناه الحمد لله. هو مية في المية هنوصل لاقرب لرقم ايه ؟ صحيح
ربنا سبحانه وتعالى يقول ليلة القدر خير من الف شهر. الف شهر يعني كم سنة؟ تلاتة وتمانين سنة وكام شهر كده. يبقى ليلة القدر خير من الف شهر يعني تكتب انت عند الله عابد
في ليلة واحدة بمقدار تلاتة وتمانين سنة. خلاص؟ تلاتة وتمانين في خمسة واربعين يطلع كم سنة؟ ثلاثة الاف ونيف يبقى لو ان رجلا من قوم نوح عليه السلام عبد الله الف سنة. انت سببت ولا
سبقته بايه ؟ بليلة واحدة. لسة فاضل عندك بقى الصلوات الخمس وعشرة عندك الحج والعمرة وعندك الصدقات وعندك الامر بالمعروف والنهي عن المنكر وعندك الاخذ بيد المسكين. وعندك اعمال من البر لا تستطيع
انت ان تحصيها. ضم دي لليلة القدر بس يبقى نحن السابقون في الاعمال ولا لأ؟ برغم ان اعمارنا قصيرة ده انا باقول لك واحد هيموت سنه ستين سنة ما قلتلكش لا هوصل لا سبعين ولا تمانين ولا تسعين. فتعالوا نحسب الجدوى اللي بنتجوز يقولها
بول هب انك عشت مئة سنة. يلا نعمل حسبة تجار يا اللي انتم بتبقوا وعارفين تضرب جدول الضرب كده لما اقول لك ايه الف وتسعمية تمانية وستين في خمستلاف ربعمية
تلاتة وعشرين بكام ؟ تقول لي كزا. الله! طب ده انا عقدتها لك يعني المفروض لا جبت رقم صحيح ولا فيه اصفار ولا يحزنون. ازاي حسبتها بسرعة كده ؟ تاجر
واخلع التجارة. طيب لما انت تاجر يعني واخدع التجارة واي تاجر في الدنيا قبل ما يبتدي مشروع تجاري واحنا آآ آآ في مسجد عصفور. ها يعني ناس تجار وناس فاهمين والكلام ده. لازم اولا يشوف
هيحط المحل فين؟ والقوة الشرائية قد ايه؟ لا اروح اعمل محل الماز الخاتم فيه بعشر تلاف جنيه في قرية من القرى يبقى مجنون ولا لأ ؟ يبقى مجنون على طول. مش ممكن اروح اعمل في مكان متواضع مسلا محل ديكور يكلفني ميت الف
لأ لازم اشوف الاول انواع البضاعة وتوفي الزبون ولا لأ ممكن ما تفرقش الزبون ما عندوش فلوس. ما قدرش يشتري البضاعة الغالية دي. انا اعرف واحد قلقان معدود من اصحاب الملايين انت عارف كانت بتاجر في ايه؟ شبشب الحمام. البلاستيك ده
ليه كان كل توزيعه في الارياف؟ اه لما ابيع الشبشب بربع جنيه اه اقدر اجيب ميت كونتينر وبعهم في سواني لكن ما اروحش اجيب جزمة بالف جنيه واروح في بلد ارياف والكلام دهوت بكامل عشا نوم واقول له خد
الجزمة بالف جنيه. ده يبقى ما فيش حاجة في التجارة. فلابد قبل ان اتاجر ان انا اعمل حاجة اسمها دراسة الجدوى. ودراسة الجدوى عليها الخلق كلهم. واقول الخلق كلهم علشان ادخل البهايم في الموضوع. ها
يعني مسلا لو انت لو انك تركب حمار وفيه قناة شوية ماء كده مسلا طول عرضها مترين. وعايز الحمار ده يأزي على الاناية دي. ممكن يزرعها؟ لو قطعت في جلده. ليه؟ لان هو لو نط هينزل في وسطها. فهو حسبها في دماغه. اصل حاكم الناس فاكرين ان الحمار
لأ الحمار مش حمار. ها الحمار زكي. عشان كده هم بيسبوا الحمار ها لم يمدح الحمار ابدا الا في خصلة واحدة. يقول لك حمار شغل. بس ده اللي يمدح فيه. يقول لك حمار شوط. غير كده كل ما يشتمه حد يقول له يا حمار. لأ الحمار مش حمار. ها الحمار زكي
لا يمكن يزعل. طب ليه؟ فيه دراسة جدوى فيه حاجة اسمها فطرة. انسان مفطور على تحقيق مصلحته ودفع لا يفسد حياته. اي مخلوق في الدنيا. هي النملة دي اللي عمالة في الصيف تطلع وتخزن المش عارف ايه عشان البيات الشتوي
مش دي مصلحة لها؟ من الذي هداها الى هذا؟ قال من ربكما يا موسى؟ قال ربنا الذي اعطى كل شيء خلقه ثم هدى وانت ماشي بالسيارة مسرع جت قطة تجري قدامك القطة بتعمل ايه عشان تتفادى السيارة انت ممكن تدهسها. لكن بتعمل ايه
بتحاول ترجع الى اقرب مكان ينجيها لو الطريق مسلا عريض اربعين متر وكله سيارات بتجري والكلام ده ما تجريش في وسط السكة. ترجع للرصيف كل ده ايه؟ عشان لتنجو بحياتها. فكيف بالانسان الذي ميزه الله سبحانه وتعالى بالعقل؟ يبقى لازم يكون في دراسة
اغلى بضاعة في الدنيا على بعضها ايه ؟ العمر الفلوس ولا الكلام ده. العمر. لان على حسب استثماره يكون حظك في الاخرة. عشان كده كانت اغلب ضاعة هي وبكل اسف مع انها اغلى البضاعات اكثر الناس يخسر فيها. قال صلى الله عليه وسلم
في حديث ابن عباس الذي افتتح البخاري به كتاب الرقاق من صحيحه قال صلى الله عليه وسلم نعمتان مغبون اي خاسر فيهما كثير من الناس الصحة والفراغ. خسرانين اغلب الناس. في الصحة والفراغ
فتعالوا نشوف ابن الجوزي لما حسبها. قال لك هتعيش مية سنة. وده رأس ما لك منها خمسة عشر عاما صبوة وجهل اللي هي قبل البلوغ يعني وثلاثون بعد السبعين مرض
هو انت بعد سبعين سنة بتبتدي كل ما تكبر في السن كل ما تيجي لك الامراض بدون علة رجل قيل له مريض يعني. مما شكواك قال قلت الثمانين انا المرض بتاعي ان سني تمانين سنة. من بلغ ثمانين
عاما اشتكى من غير علة. خلاص يبقى بعد السبعين عادة انسان بيمرض عجز يبقى تلاتين سنة وخمستاشر يبقى كم؟ خمسة يتفضل لك كام ؟ خمسة وخمسين. انا باعمل حسبة قبل ما اقرأ كلامي
الجوزي ده من زمان خالص وانا بضرب المثل رجل يموت على رأس ستين عام. عن كم سنة يحاسب يوم القيامة هنطلع خمستاشر سنة لم يبلغ فيها. قف في مقام الطفل يعني. وبينام تمن ساعات في اليوم في ستين ادي عشرين سنة. نوم
حندخل فيهم برضو لانه بنام وهو طفل في الخمستاشر سنة. لكن عشان اوصلك لرقم صحيح يعني. ادي عشرين وخمستاشر فاصل خمسة وتلاتين يتفضل من الستين كام ؟ خمسة وعشرين. خليهم تلاتين سنة. هي دي التلاتين سنة اللي
التي تحاسب عنها امام الله يوم القيامة. التلاتين سنة دي انت بتعمل فيها ايه؟ مش فيها اكل وشرب شغل والكلام ده والمنتحل للعبادة شيء يسير؟ طيب هذا الشيء اليسير التافه
في مقابله ماذا في الاخرة؟ في مقابله اما جنة او نار نعوذ بالله من النار. خلينا في الجنة اللي ابن الجوزي بدأ يتكلم عنها ليبين حقارة الدنيا ما هو اغلى شيء في الجنة؟ والذي اغلى ثمنها ورفعه هذه الرفعة
هو النخل والرمان والحور العين لأ انما هو رؤية الله عز وجل هو ده اللي غلاه وخلى تمنها غالي. طيب بحيس ان احنا شغالين في الحساب. يلا نعمل حسبة كده. قال النبي صلى الله عليه وسلم
كما في الصحيحين ان من اشد امتي لي حبا رجل يتمنى ان يراني باهله وماله. ده اكتر واحد بيحب النبي عليه الصلاة والسلام. رجل يتمنى ان يراني باهله وماله اغنى انسان في الدنيا عنده كم مليار؟ قل لنا يا حاج وليد
كم؟ سبعين مليار! ده غلبان! قالوا له سبعين مليار دول حاجة! ده غلبان! اتلموا في تلاتين سنة شقة ما ينفعش لا. عايزين لأ احنا عايزين واحد يعني من من الجماعة العتاولة الكبار. ها
يعني خدها كده. هنقول مسلا معه مسلا تريليون. ها والبركة في الدكتور عاطف عبيد رئيس الوزرا السابق هو اللي علمنا ننطق كلمة مليار وتريليون والكلام ده. كنا الاول نقول لك ارنب واستيك ومش عارف ايه والكلام ده. لأ عدينا بقى
العيال الصغيرين بيقولوا مليار بيعرفوا ينطقوها دلوقتي. ما عدش الرقم بيخض يعني. لو افترضنا ان فيه نساء عنده الف مليار انسان مسلم عنده الف مليار. ومتجوز اربعة. وربنا مبارك له في الخلفة ومخلف من كل واحدة اتناشر
خلاص اتناشر في اربعة بتمانية واربعين عيل. تمام؟ وعنده مية وعنده مترليون يعني الف مليار. خلاص كده؟ وهو مسلم. فجه واحد قال نعمل حسبة معك صفقة. ايه رأيك؟ تجيب الترليون ده الالف مليار
وتجيب عيالك كلهم وتشوف النبي مرة ايه رأيك في الصفقة دي؟ تدفع وتشوف صفحة وجهه مرة ولا هتستغلي المبلغ ده قوي عليه. هو ده معنى الحديث. ان من اشد امتي لي حبا
رجل يتمنى ان يراني باهله وماله. يدفع كل ما يملك وعياله كلهم يموتوا او يفقدهم باي نوع من انواع الفقد. ويرى صفحة وجهي مرة واحدة ايه ده؟ غالية على النبي دي؟ طب انا لو قلت لك
كم تدفع وترى الله؟ احسبها لي بقى تحت اي نوع من انواع الحساب. تدفع قد ايه لترى ربك لن ترى ربك الا اذا دخلت الجنة. كما قال صلى الله عليه وسلم واعلموا
انكم لن تروا ربكم حتى تموتوا. موسى عليه السلام الم يسأل رؤيا يا ربه في في الدنيا قال رب ارني انظر اليك. قال لن تراني ولكن انظر الى الجبل فان استقر مكانه فسوف تراني
فلما تجلى ربه للجبل جعله دكا مجرد تجلي فقط مش غضب لان غضبه تعالى لا يقوم له احد ولا يقوم له شيء تجلى مجرد تجل للجبل الذي هو اقوى منا. ده احنا لحم
لم يتحمل الجبل تجلي رب العالمين له لن تروا ربكم حتى تموتوا. عشان كده ما ينسب الى رابعة العدوية من الكلام اللي بعض الناس بيستحسنه وعمال يردده كأنه جمل زهبية وكأنه وحي. خطأ
فادح لما ينسبون اليها وانا لا اظنها قالت هذا الكلام وان قالته فهي مخطئة اشد الخطأ. قالت اللهم ان كنت اعبدك طمعا في جنتك فاحرمني من جنتك. وان كنت اعبدك خوفا من نارك فاحرقني بنارك
وان كنت اعبدك لوجهك فلا تحرمني من وجهك. كلام متناقض لانها لن ترى وجهه الا اذا دخلت الجنة فازاي تقول ان كنت اعبدك طمعا في جنتك فاحرمني من جنتك فاذا حرمت من الجنة فلن ترى الله عز وجل
الا اذا قصرت الجنة على مجرد النخل والفاكهة والرمان والكلام ده. والجنة ليست هكذا لا الجنة اغلى من هذا بكثير. قال صلى الله عليه وسلم كما في حديث سهل بن سعد رضي الله عنه
وهو في الصحيح لصوت احدكم في الجنة خير من الدنيا وما فيها طيب الدنيا وما فيها بالحساب تطلع اغلى متر في القاهرة. اغلى متر ارض يعني. بكم الف التجار يسعفونا. انا كل اللي اعرفه آآ مسلا آآ المتر بالفين جنيه ولا حاجة. ها؟ اغلى متر مسلا
كم؟ ماشي يا عم انا هشبرق عليك واحد بيقول له خمسين الف خليني اشبرق عليك واقول لك اغلى متر في القاهرة مسلا يعني بنص مليون. مسلا يعني طبعا فيه امطار اغلى من كده يعني المتر مسلا ارض
اللي قبال الحرم شف يساوي كام او مسلا لو رحت لبلاد على نهر السين ولا نهر الشين ولا اي تبع اي حرف ها شف يساوي كم. شف الفورسيزون والكلام ده وضلم هيل
والمش عارف ايه والكلام ده. شف بكام ؟ حناخد مسلا شبرا الخيمة ناخد اطول شارع في شبرا الخيمة. شارع ايه؟ خمستاشر مايو. حناخد الشارع ده بيت بيت به نكعبه ونشوف البنيان اللي فوق يكلف كم والتشطيب يكلف كم والشهر الشرعي ده لوحده
الاول ونخرج يساوي كم مليار. ده شارع اهو. خد لي بقى من شبرا الخيمة. خد ابن القاهرة شارع شارع وبيت بيت وكعبلي بقى عدد الامتار وشف لي بقى المش عارف ايه والكلام ده
التشطيب يساوي كم والبتاع يساوي كم. شف لي القاهرة دي تساوي كم تريليون. وبعدين عد لي بقى على بقية محافظات مصر وبعدين خد افريقيا وخد اسيا وخد العالم كله. ها لو ان انسانا يملك هذا
العالم كله. وكان ملكا مطاعا. ازا شاور بايده كده الكل يقف ها خليه زي فرعون. عبده الناس من دون الله. ازن ما فيش عز اكتر من كده. واحد يعبد ما فيش هزا عز اكتر من كده. ها؟ لان العبادة اعظم انواع الذل
يبقى ملك الدنيا كلها لم يمرض قط ما اشتهى شيئا الا يده عمره مليون سنة تخيل اي انسان باي صفة ويملك العالم كله. تصور كل ده لا يساوي موضع صوت في الجنة. انا باقول الكلام ده للعالم اللي عمالين يقتلوا بعض على الدنيا
الصوت اللي هو العصاية يعني اللي انت ممكن تمسكها في ايدك وتضرب بها حد ولا بتاع. عرضها كم ازنك مش هتشلي بقى عرق خشب قد كده ولا تشيل بتاع ها ده عصاية. عرض العصاية كام
اتنين سنتي تلاتة سنتي. طولها كم؟ يا دوبك متر وانت هتشيل لي تلات تمتار عشان ها يعني اتنين سنتي في متر. دي لو العصاية دي حطيت على الارض كده تاخد حيز قد ايه؟ تعرف تقف عليها برجلك؟ ما تقفش عليها الا ازا كنت
تلعب في السيرك. بس الجماعة اللي بيمشوا على الحبل دول. هم اللي يعرفوا يقفوا عليها. يعني انت لو جيت تشتري مني جيت عايز تشتري بيت قلت لك حديك حتة ارض تلاتة سنتي في متر
تقول لي ده ما ينفعش قبر حد. ها تخيل الدنيا دي كلها. بالحسبة اللي انا حسبتها لك عشان اقرب لك الموضوع لا تساوي اتنين سنتي في متر في الجنة فكيف تضحي بالجنة وما فيها لشهوة ساعة. ده يبقى عنده عقل هذا البني ادم اللي بيعمل
ده عنده عقل طب انا هقول لك اخر واحد هيدخل الجنة ملكه قد ايه وده ورد في حديث ابن مسعود وحديث ابي هريرة وحديث ابي سعيد الخدري ان اخر رجل يخرج من النار ويدخل الجنة وده في حديث ابن مسعود. رجل
يكبو مرة وتسفعه النار مرة. فقال ربي اخرجني من نار فقد قشبني ريحها واحرقني ذكاؤها فقال له عبدي الا ان اخرجتك منها تعاهدني على الا تسألني عن شيء بعد ذلك؟ قال
وعزتك لا اسألك غيرها. طلعه من النار. ده مش طالع من فرن ها ده طالع من جهنم. اول ما يطلع برة جهنم يلتفت اليها ويقول تبارك الذي نجاني منك. لقد اعطاني الله شيئا
ما اعطاه احدا من العالمين ما يعرفش في ناس دخلت الجنة وعمالين ياكلوا ويشربوا ويتضاحكوا من مئات السنين اعطاني شيئا ما اعطاه احدا من العالمين. فترفع له شجرة. بقول لك طالع من جهنم اهو. الشجرة
معناها ايه؟ ان لها ظل ها؟ ويسمع صوت الماية والماية ده الجهنبيون يسألون الله الماء. يسألون اهل الجنة الماء ان افيضوا علينا من الماء او مما رزقكم الله لان هو بياكل والعياذ بالله في النار الغسلين
والصديد بتاع اهل النار المتقيح من الاجساد وبياكل الحنظل فكل ده ما تقوليش بقى واكل جبنة مش وهيموت من العطش. لأ ده هيموت عايز يشرب مية مش قادر. ربنا عز وجل يقول وسقوا ماء حميما فقطع امعاءه. يعني لما عايز يبلع
يبلع بنار بمية متسخنها في نار جهنم. وان يستغيثوا يغاطوا بماء كالمهل يشكو الوجوب ادي ادي الغياف فهو خارج فلقى شجرة وسمع صوت ماء. لم يصبر قال رب ادنني من هذه الشجرة
فليستظل بظلها واشرب من مائها. قال ويحك يا ابن ادم ما اغدرك اولم تعاهدني على الا تسألني عن شيء بعد ذلك؟ هو قال له ايه؟ تسألني غيرها؟ قال لا وعزتك ابدا
هو اطلع بس من جهنم. قال ما اغدرك يا ابن ادم او لم تعاهدني على الا تسألني عن شيء كذلك يقول النبي صلى الله عليه وسلم وربه يعذره لانه يرى ما لا صبر له عليه. فيقول له الا ان ادنيتك من هذه
شجرة تعاهدني على الا تسألني شيئا بعد ذلك. يقول اي وعزتك لا اسألك غيرها قربوا من الشجرة. لقى بقى ايه الهوا الجميل وبتاع وشراب الماية المحروم منها. فرفعت له شجرة
هي احسن من هذه. فلما رآها لم يصبر خلق الانسان من عجل. لم يصبر. قال رب ادمني من هذه الشجرة فلا استظل بظلها واشرب من مائها. قال ما اغدرك يا ابن ادم اولم تعاهدني على الا تسألني عن شيء بعد
كزلك وربه يعذره. لانه يرى ما لا صبر له عليه. فيقول الا ان ادنيتك منها تعاهدني على الا تسألني شيئا بعد ذلك. يقول ايه وعزتك فيقربه منها وبعدين يوم فاتح له ابواب الجنة. لقى نفسه قاعد لوحده. واهل الجنة على سرر متقرب
لان الجنة ما فيش حد بيدي قفاه لاخوه. ها مش قاعدين زي القطر. كل واحد التاني لأ ما فيش واحد قفاه لاخوه في الجنة ليه على سرر متقابلين. ليه؟ ونزعنا ما في صدورهم من غل اخوان
انت لما بتزعل من اخيك بتدي له قفاك. او بتلوح وشك عنه وانت بتكلمه. لأ اهل الجنة ما فيش الكلام ده خلاص راح فهو شايفهم عادي يتضاحكوا كده وبتاع وفي الجانب وقاعد لوحده. فعايز يقول يا رب ادخل
بس غدر كم مرة؟ غدر مرتين. بس برضه ايه؟ مش قادر يمسك نفسه قال ربي ادخلني الجنة. فقال ما اغدرك يا ابن ادم؟ او لم وعاهدني على على الا تسألني غيرها؟ قال رب ادخلني الجنة. قال يا ابن ادم ما يصريني منك
ايه بقى اللي يخليني اقطع مسألتك بقى وتبطل بقى تقول لي ادخل الجنة ادخل الجنة. قال ربي ادخلني الجنة قال ادخل الجنة ولك مثل الدنيا ما صدقش وده مسل الدنيا طب ده انا رحت ضحية اربعين متر. في الدنيا
اتخاصمت انا واخويا على الميراس ضربني بالنار. كت عايز اربعين متر من الميراس. كت عايز ستين متر كت عايز ميت متر. ما طولتهمش في الدنيا. وكت قاعد في اوضة قد كدهو او نايم على الرصيف
يوم يقول له ادخل ولك مثل الدنيا. فلما ما صدقش ودنه قال اتستهي بي وانت رب العالمين. ثم ضحك النبي صلى الله عليه وسلم وقال للصحابة الا تسألوني مما ضحكت؟ قالوا مما ضحكت يا رسول الله؟ قال من
ضحك رب العزة لما قال له العبد ذلك. قال له اما اني لا استهزئ بك ولكني على ما اشاء قادر ادخل الجنة ولك عشرة امثالها مش لك زي الدنيا لك عشر امسال للدنيا. لما
ده اخر واحد يدخل الجنة. له قد الدنيا عشر مرات امال الصابرون الاولون بقى اللي دخلوا الجنة بلا حساب. اول ما القيامة تقوم لا ينشر له ديوان ولا ينصب لهم ميزان. يدخلوا الجنة على طول. ده يبقى ملكه قد ايه
كل شجرة في الجنة ساقها من ذهب ملاطها المسك الجنة العليا سقفها عرش الرحمن الحور العين الحور شدة سواد في شدة بياض نساء اهل الجنة مش عنيها خضرا وشعرها اصفر. ها
لأ نساء اهل الجنة عينيها سودا جدا في بياض ناصع جدا عشان تعرف حقيقة الجمال مش خضار العيون ولا زرقاء. لأ سواد العيون في شدة بياض لان هو ده وصف الحور العين. حور حور عين يعني ايه؟ عينيها ايه؟ واسعة
ها ولونها شدة بياض في في سواد. النبي عليه الصلاة والسلام بيقول لو ان ظفر امرأة من الحور العين اطل على الدنيا لاضاءها ضفرت الضفر بتاعها بس. لو اطل على الدنيا
لاضاءها. امال هي تبقى ايه بقى طالما ضوافرها كده ترى مخ ساقها من وراء سبعين حلة مخ الساق عشان بس اوضح لك يعني انت عارف الساعة اللي هي ازاز في ازاز دي شايف العقرب اللي جوة عمال
يرقص ويتنطط ومش عارف ويلف ويعمل الكلام ده. يعني انت شايف كل حاجة في الساعة. هو كده ساقي المرأة من الحور العين انت شايف كل حاجة الاوردة وشايف المش عارف ايه وشايف ايه من ورا كانه زجاج
من الحسن ترى مخ ساقها من وراء سبعين حلة لابسة سبعين فستان فوق بعض ومن ورا السبعين فستان انت شايف مخ ساقها. ادي الحور العين فاصبر على الحور الطين لتنال الحور العين
الصين يعني مش وحشين. لأ اللي مخلوقين من طين يعني. ها علشان النسوان النساء ما يفكروش ان انا باقول حاجة وحشة يعني لأ الحور الطين احنا وهم مخنوقين من طين يعني. ماشي؟ فلما تصبر بقى على حور الطين ان شاء الله تنال الحور العين. انت وشغلك بقى في
شف بقى انت في الدنيا بقى مجد عابد مجتهد والكلام ده كل ما تجتهد وكل ما تبذل وكل ما تتوكل وكل كل ما تحب ربك كل ما يزداد نساؤك من الحور العين. الشهيد له سبعون امرأة
من الحور العين. اه انا الحديس ده قلته مرة وانا في امريكا في مؤتمر المؤتمرات فكان في رجل فلسطيني متزوج بامرأة امريكية. وبعدين انت عارف النساء في الغرب منزومة التربية شكلها ايه ؟ تطلع البنت اول ما توصل لستاشر سنة اهلها
لا يطردوها من ابحثي لك عن صديق. وهذا انا رأيته في المانيا لما رحت ريحة العلاج. وانا في ميونخ في اليوم اللي انا رحت فيه كان امبارح اللي قبليه واحد في المركز الاسلامي وجد بنت سنها ستاشر سنة بتبكي
على الرصيف. انت بتبكي ليه يا بنتي؟ قالت اهلي طردوني وقالت لي قالوا شوفوا لك صديق. عيشي معه لم يعد لك مكان في البيت. صديق يعني انتم عارفين القصة ماشية ازاي. فبيطلع الواحدة من دول طالعة تهمبك ومش عارفين يعمل ايه
واخدة حريتها. ممنوع الضرب اطلاقا. هناك استاز في كلية هندسة بشيكاغو حدثني ان هو عنده فيلا كده وقافلها وبتاع وانتم عارفين هناك مافيا سرقة الاولاد للاطفال الصغار بيبيعوهم جملة وقطاعي
ها يدوا للولد بنج ياخدوا منه القرنية ياخدوا منه كبده ياخد منه كلوته ياخد منه مش عارف ايه ياخد منه ويبيعوها. على طول فبيبقى مرعوب خايف على ولده فبيقول طلعت من الفيلا ابص على الولد ما لقيتوش في جنينة البيت. بيقول حصل لي جنان. طلعت اجري بالسيارة هنا هنا ادور على الولد راح فين الواد
خطفوه. هو زن كده. راح لقى الولد بيلعب على شاطئ نهر قريب من الفيلا بتاعته. بيقول لي عاديك بقى انا شفته من هنا وهات يا ضرب والشلاليت والمش عارف ايه والكلام ده على وهو عمال يضرب كده عدى الدورية شرطة. شافته بقى وهو ايه منهمج بقى في الضرب وقام
واخدينه واحد وعشرين يوم زل. محطوط في البتاعة وهيترحل لولا انه ساق طوب الارض واخر مرة هاعملها والكلام ده فالضرب ممنوع هناك. ممنوع ليه الضرب؟ عشان الواد يطلع على حريته. فدي طالعة لحريتها. فطبعا
عندهم عصبية وعندهم مش عارف ايه والكلام ده. مش عارف يعيش مع الست. فقرر ان يتزوج. حصل بينهم مشكلة كبيرة جدا فقال لك ده ايه؟ تعال نروح للشيخ داوود. طالما قال الحديس لانه قال لها شوفي شوفي يعني يعني في الجنة الواحد بقى له سبعين واحد
انت في الدنيا مش مش مخلياني اخد واحدة كمان معك ها تعالوا نروح للشيخ ده وبتاع والكلام ده. فجاية تسألني هل انت قلت هذا؟ ايعني امريكية بقى واللغة العربية بتاعتها ضعيفة جدا. ومش فاهمة وفكرت ان جوزها بيضحك عليها. فجت فقلت
قالت لي هل فعلا الجنة فيها تعدد؟ هي بتقول للراجل بيترجم يعني. قلت لها نعم فدعت على زوجها ان يدخل النار. ليه؟ عشان ما يتجوزش عليها. يعني تخيل يعني لما تدعي عليه ادخل النار عشان اتجوزت عليها يعني شف الغيرة وصلت لدرجة ده بقى الهبل بعينه يعني. انت واخد بالك؟ فكل
كل ما الانسان اعماله تبقى حسنة وجيدة والكلام دوت كل ما يكون حظه في الجنة اكبر. فاعظم ما في الجنة هو رؤية الله عز وجل. فانا ازا قلت لك وضربنا المثل بالنبي صلى الله عليه وسلم بالحديث. لو الدنيا دي كلها ملكك
وانت رجل نفس بتحب الرسول فعلا. وعلى استعداد انك تبزل الدنيا كلها وعيالك بالكامل وتشوفه مرة واحدة بس طب لو قلت لك ما الذي يمكن ان تدفعه لترى الله؟ ده السؤال اللي احنا كنا
هل يمكن لعاقل ان يحرم نفسه من رؤية الله لخمس وعشرين سنة فقط يعيشها في الدنيا؟ ما احنا قلنا العمر الفعلي للبني ادم اطرح طلع النوم من العمر وطلع الطفولة من العمر. ايه اللي هيبقى لك من العمر؟ كانت دراسة جدوى حياة انسان. خمسة وعشرين تلاتين سنة. اين
القبور من عهد عاد. اللي ماتوا بقى لهم ملايين السنين. راحوا فين؟ ما هو لسه القيامة لم تقم حتى الان. اذا كان كالحا طالحا اهو عمال يعزب بس لحد ما القيامة تقوم يرد الى اشد العذاب. كل نعيم الجنة
كدر لا يخلو من كدر ايه اسهل حاجة انت بتدخل بطنك الماية مش العصير ولا حاجة الماء الفرات. صح ولا غلط المية دي مش ممكن تشرق منها وتموتك مع انها ماء فرات. عذب
سبيل. ممكن تشرق منها وتموت. يعني هذا العذب السلسبيل لا يخلو من مصيبة ولزلك ترى الفرق بين شراب اهل الجنة وشراب اهل الدنيا. قال الله عز وجل في شراب اهل الدنيا
وبرغم انه يمتن علينا به يعني الاية اللي هاقولها دي ذكرها الله عز وجل في معرض الامتنان علينا قال تعالى وان لو استقاموا على الطريقة لاسقيناهم ماء غدا لنفتنهم فيه. يعني باقول لو استقاموا على ما انزلت عليهم من الوحي
لاسقيناهم ماء غدقا كثيرا ماء كثيرا وفراتا وعذبا وسلسبيلا لكن انا هوقفك على نكتة في السقيا دي عشان تعرف انها لا تخلو من كدر بالرغم انها في معرض الامتنان الهمزة اللي واقفة زي العقلة في الزور. وقال لو استقاموا
الطريقة لا. شف انا وقفت اهو. لأ اسقيناه ها انا عايز اوريك الهمزة واقفة زي العلقة في الزور. ها؟ لأ لكن في الجنة اتشالت الهمزة. قال لك وسقاهم ربهم شرابا طهورا. ايهما اسهل بقى سقى ولا اسقى؟ شف
انا وقفت ازاي عشان اوريها لك ان زي العلا في الزور ها ادي الفرق بين شراب اهل الجنة وشراب الدنيا. والسقم شف ماشية ازاي ماشية معك اهي. وسقاهم ربهم شرابا طهورا. فاه
الجنة خلق عظيم. الدنيا كل نعمة مكدرة ترى مكدرة بحاجتين. الحاجة الاولى انك مشفق من زوالها ما اي واحد حتى الاحباب تلاقي المحب تجد المحبين يبكون في اللقاء والفراش طب بتبكي في الفراق! والله معقولة! يعني نفسك فيه ومش مش عارف تجيبه
فبتعيط. طب لما التقيت به بتبكي ليه؟ قال لك اذا فارقني ابكي للفرار وان لقيته ابكي للاشتياق. يعني لا لا نافع ولا ده نافع رغيف الخبز اللي انت ممكن تاكل منه عشر ارغفة بالهنا والشفا. وصل لك ازاي
عشان لما تقرأ لقد خلقنا الانسان في كبد تعرف ايه ما معنىش كبد؟ اسهل حاجة عندنا رغيف الخبز. عشان يوصل لك رغيف خبز وتاكله. الفلاح حط البذر في الارض وقعد يسقيها مية وكبر فيها. وحط كيماوي. ورش مبيدات علشان الافات ما
وبعدين لما كبر وآآ ووصل الى آآ النضج حصده. وداه الجرن درسوا فصل التبن عن القمح. خد القمح عباه في اشولة. وهو موديه مكنة الطحين طحن وقام مرجعه تاني عجنه. وسابه يخمر وخبزه وجابه لك
ادي لأ وطبعا نسيت اقول لك واحالت الارض وجاب الجاموسة وقعد يحرت بقى ومش عارف يعمل ايه وبتاع يعني مش اقل اقل من تلتميت واحد اشتغلوا عشان يوصلوا لك رغيف خبز واحد. من حقارة الدنيا
ان كل متعها مبنية على الحرمان. مش على الشبع. على الحرمان انت النهاردة يا دوبك بالكاد حصلت اوضة وصالة. قبل ما تحصل اوضة وصالة كنت بتقول يا رب اوضة وصالة. مش عايز اكتر من كده. لا اسألك غيرها. ها؟ جات لك اوضة وصالة. وفين
وفي حرس رضا كده تمام؟ انا ملك الملوك خلاص ما فيش حد زيي وانا ملك زمان والكلام ده وبعدين اشتغلت بدأ القرش يجري في ايدك. ايه اللي يجي لك اوضتين وصالة بس مش في شق جبل ولا في حارة سد عايز اطلع على وش الدنيا شوية اطلع على شارع عمومي ولا حاجة. نلت ما تمنيت
لما بتاخد شقة اوضتين يوصلوا لتلاتة وصالة في شارع عمومي الكلام ده. كل شوية تروح عايز تجيب الوان والوان بالكمبيوتر. مش هترضى بقى حد يمسك لك فرشة ويقعد يعملها لك كده وبتاع. لأ. وكل شوية تدخل في الاوضة وتطلع من القضاض والاوضة دي وتطلع بلكونة تبص والكلام ده. طب انت فرحان ليه
يا ترى لانك كنت محروما منها. ما هي متعتك جاية من ايه؟ انك كنت محروم جميل. وسعت الدنيا معك. عايزين فيلا. يا رب لا اسألك غيرها. فيلا بس. خلاص؟ جبنا الفيلا
لو قعدنا مش مش قادر انام الليل من كتر ما انا عمال ابص ومش عارف ايه وبتاع. يا رب فيلا بحديقة لا اسألك غيرها ها وشغالين في الايه؟ في في الموضوع ده كله. كل ما تحصل نعمة تبقى ما انتاش قادر تنام وفرحان وسعيد والكلام ده. ليه؟ كنت محروما منها
عشان كده انت فرحان. فاي قيمة لدنيا كل متعها مبنية على الحرمان الحرمان الشخصي طيب حرمان الغير متعة لك تخيل يصل الدناءة بالدنيا الى هذا الحد متعتك احيانا تبنى على حرمان غيرك منها
يعني مسلا واحد ترقى به الحال وجاب مسلا افخم سيارة. افخم سيارة آآ اللي هي دلوقتي حدثوني عنها بعض اخوانا في المانيا المهتمين بصناعة السيارات اللي هيبقى فيها زي السائق الالي زي الطيارة الالي بتاع الطيارة. هو الطيار اللي بيطير ده
كل بتظهر براعته في الهبوط والصعود. بس. انما التيار الالي بعد كده وهو اللي مشي الطيارة وهو قاعد بس يراقب بقى ايه يسير الطيارة على الخط وخلصنا على كده. لكن الناس بتسقف للطيار لما ييجي ينزل في ساعات
واحد ينططك على الايه على الكرسي. الطيارة تهبد مرتين تلاتة وتبقى هتطلع من الممر. وواحد ينزل زي الماية. كتير لما مش كتير اوي لكن مسلا تلات اربع مرات الاقي الناس يسقفوا في الطيارة. فانا استغرب يسقفوا ليه؟ ده في رئيس دخل ولا حاجة ولا
ها ما احنا ما حدش سأل الا في كده. ها حتى كان ايام عبدالناصر كان لو عبدالناصر دخل يصلي الجمعة كانوا بيسقفوا له. في المسجد انا انا دي انا سمعتها اكتر من مرة يعني. فيقولوا فسألت واحد جنبي. قلت لهم سقفوا ليه ؟ قال لي الطيار نزل نازلة حلوة
تمام نزل نزلة حلوة يعني ما حسسكش انه نزل على الارض. الله! فقال لك الان بيصنعوا في المانيا سيارة فيها السائق الالي السائق الالي يدوبك انت تدي طريقك فقط. وتحدد نقطة الانطلاق
نقطة الوصول. عايز تروح البلد الفلانية. هي بقى السيارة تدخل يمين وتدخل شمال وتدخل عكسي وتعدي وتقف في الاشارات لوحدها دي انا شفتها مع اخ كنت راكب معه السيارة فيها طبعا خلايا ضوئية بتقف لوحدها بينها وبين السيارة اللي قدامها
اتنين متر. تقف لوحدها. انت ما تدوسش فرامل. خلاص؟ يا دوبك انت عايز تمشي تدوس بس دوسة واحدة بس تاخد سرعتها وتفضل سريعة. تهبط هي سرعتها لوحدها بالسرعة القانونية اللي هم عاملينها. لازم يكون بينها وبين سارة اللي قدامك مسلا
تلاتة متر على الاقل ولا حاجة بتاع مزبطينها بالخلايا الضوئية على كده. خلي واحد عنده سيارة زي كده. صاحب اللي كان راكب معي قال لي الو اريك عجبا طبعا هو عجب بالنسبة لنا زي حالات يعني اللي هو عربيته ماركة اللي يحب النبي يزق ها لكن مش عجب بالنسبة لهم ان السيارة
تركن لوحدها. ودي موجودة في مصر طبعا. جت في مصر وكده. المكان اللي موجود على الرصيف ما بين سيارتين قد السيارة بالملي يعني احسن سائق لازم يطلع ويرجع ويطلع ويرجع ست سبع مرات عشان
دخل السيارة بالضبط في المكان. هو ادى لها الامر انها تركن لوحدها. وساب الدركسيون وقال لي شف هتركن السيارة دي لوحدها ازاي! قلت له يا عم المكان مش هيكفي. قال لي لأ هيكفي. دلوقتي هتشوف. الاقي الدركسيون بيلف لوحده واخد بالك ازاي
يلف وييجي لوحده وقامت عادلة نفسها برضه الدركسيون لوحده واقفة بالضبط. نزلت علشان اشوف لك صدام بتاع السيارة في اللي ورا واللي قدام لقيت تقريبا يدخل صباعي فقط. كانك انت شلتها كده وقمت حاطط. هنقول افخم
زيارة في العالم واحد راكبها في بلد زي بلدنا مسلا خلاص وشكلها فخم كده ملفت النزر وحاجات زي كده. وهو راكب السيارة يقوم يبص في المرايات يشوف الناس بيبصوا له ولا لأ. لسه الناس بتبص
ولا لأ ؟ ليه ؟ لانه ما هواشي كله يعمل كده ، كله يعمل كده. ها؟ فيبصوا لي يبص في المراية يلاقيهم لسة باصين له وهو واحد عمال يشاور والتاني مش عارف ايه بتاع يشعر بايه
بانبعاج. طب الانبعاج ده جاي من ايه يا ترى؟ من ان دول محرومين. فمتعتك اصلا بنيت على حرمان هؤلاء وتلاقيه بقى لو نزل من السيارة تلاقيه لابس لابس تمنها نازل كده انت تبص تلاقي صدره قام طالع لوحده لقدام. ففي في ناس قالوا لي هزا الكلام. فيه ناس قالوا لي اللي هم بيركبوا
فاخمة بيقول ايه؟ بنلاقي نفسنا منفوشين لوحدنا كده. ليه لابس تمن السيارة؟ الكلمة دي لفتت نزري الى حديث ذكرته في وانا بشرح حديس ام زرع زمان الليلة في بيت النبي عليه الصلاة والسلام. وباتكلم عن اصناف
الناس النبي عليه الصلاة والسلام قال ايه؟ قال الكبر والبطر في اهل الخيل والسكينة والوقار في اهل الغنم. فانا ما كنتش فاهم الحديس خالص. بس لما قال لي المعلومة دي فهمت الحديس على طول
الخيل من طبعه انه متعجرف. ها الخيل طبيعته كده قيم كده وعنده كبر. ولزلك كان في الافراح زمان يجيبوا الخيل عشان يقعد يرقص على المزيكا والمش عارف ايه والكلام ده. ليه
عشان العجرفة دي موجودة عنده يطلع رجليه بانتزام ومش عارف ايه ويهز ديله ويرجع لورا ويطلع لقدام والكلام ده. فانت لما بتركب الخيل ينتقل اليك كصفته فلما بتركب افخم سيارة تحس ان انت لبست تمن السيارة
لكن الغنماية اللي مدلدلة ودانها دي. ووشها في الارض. حيلتها ايه ايه؟ ولا حاجة. فراعي الغنم ده اللي طول عمره الغنماية وشها في الارض ومدلدلة ودانها ده حيرفع ولزلك تلاقي اهل الغنم عندهم تواضع. شكل الغنماية وآآ سيئتها
الكلام ده تلاقيه عنده تواضع. انا بهذا الحديث فهمت حديثا اخر. وهو قول النبي صلى الله الله عليه وسلم ما بعث الله نبيا قط الا ورعى الغنم. عرفت ليه بقى
الانبياء كلهم رعوا الغنم الزمهم السكينة والتواضع للخلق خليك انت ابن ابوك. الواد اللي ما حصلش. وواحد شتمك هتعمل فيه ايه هتعديها له؟ لا مش هتعديها له. ده انت هتاخده بقى وتنفخه. ها
وهتعمل في اللي ما يتعمل. ليه؟ ترفع الجنس على الجنس فيه اشرف من النبي عليه الصلاة والسلام واحد يقول له يا مجنون يوم يسكت ويبتسم له. طب ازاي ان العادة ان اهل الشرف لا يقبلون الاهانة
ازاي وهو اشرفهم قبل هذه الاهانات. السكينة والوقار تواضع. دي سمات الانبياء حتى يصبروا على تبليغ كلمة الله سبحانه وتعالى. فانا عايز واقول لك لما تكون الدنيا مبنية على الحرمان بالنسبة لك
ومبنية ايضا على حرمان غيرك مما متعت انت به انا عايز دنيا اللي زي دي اوصفها لي بقى. هل تستحق ان تتقاتل عليها هذا القتال كله ويهجر بعضنا بعضا ويقاتل بعضنا بعضا عليها. وهي بهذه الحقارة
والدناءة وما هي الا سنوات ثم تفارقها راغبة ابن او كارها. فابن الجوزي بقى عصى بالخاطرة كلها مبني على كده. بيقول لك جنة صفاء بلا كدر فيها ما لا عين رأت ولا اذن سمعت ولا خطر على قلب بشر. لا اقول لك الف
الف سنة ولا الف الوف السنين لأ. تاء لا اخر لمتعها لانها دائمة بلا فناء اتضحي بهذا كله؟ لاجل سنوات معدودة لو هتعيش ميت سنة. خمستاشر بس انا طفل وبعد السبعين عمال تشتكي والوسط عبارة عن نوم وكسب وكسل ومش عارف ايه واقله
العبادة مين العاقل اللي ممكن يحسب الحسبة دي ويطلع في الاخر يقول لك لأ انا اعيش الدنيا وما اخدش الجنة ابن الجوزي قال لك طيب توصل للجنة دي ازاي قال لك بالعلم
مش معزرة. لان الله عز وجل لا تعبد بالجهل. قال تعالى الرحمن فاسأل به خبيرا لا تسأل عن الرحمن جاهلا به. ولكن سل عن الرحمن من يعلم الرحمن ومن الذي يقدر الرحمن حق قدره؟ رسل الله. اذا
العلم هو الذي يوصلك. طيب انا هقول لكم حكاية حصلت لي اول ما الاوتوستراد اللي هو في مدينة نصر من شارع النصر رايح على حلوان اول ما ابتدوا يرصفوا فيه ويمدوه. انا كان لي درس في حلوان في ذلك الزمان يعني وكنت بروح دايما عن طريق كورنيش
فرفيقي قال لي ايه؟ قال لي لا ده هم عملوا طريق مختصر من الخلف. تعال ندخل حلوان من من من اخرها كده من من ورا. فضلنا ماشيين ماشيين ماشيين ماشيين لحد الا قلنا حلوان راحت فين؟ ده احنا ماشيين بقى لنا ساعة
ومش عارفين نوصل فين. طبعا كل شوية تلاقي منزل. ما احنا مش عارفين ننزل فين. المهم فضلنا ماشيين لحد ما لقينا الزلط. اخر الوصف قلنا بس احنا تهنا يلا نرجع ورجعنا والدرس راح على الطلبة لان ايه في الاخر ضيعنا الطريق كله
انا دلوقتي بارصف طريق بملايين الجنيهات. والطريق ده كل شوية تلاقيه نازلة ما اعرفش احط يافطة قد كده. اقول هنا مسطرد ولا بتاع اسمه هنا حلوان ولا هنا المعادي ولا هنا يافطة بخمسة جنيه اكتب كده اهو
عشان ما تتوهنيش ايه اللي وداني لاخر الطريق؟ انه لم يكن له علامات. لو كان له علامة كنت وصلت. لكن انا بقول لنفسي طب ده منزل بس رايح فين يا ترى اخشى ان انا انزل ما اعرفش اطلع تاني. اقول لك امشي. لقيت منزل تاني
برضو مش معروف المنزل ده هيوديني فين. اخشى ان انا انزل ما اعرفش اطلع تاني. افضل ماشي. كذلك الدنيا فيها تلاتة وسبعين منزل. هو عبارة عن طريق انت ماشي فيه. فيه تلاتة وسبعين نزلة
ولازم تنزل واحدة فيهم. اللي هيوصلك الى غايتك. قال صلى الله عليه وسلم وتفترق امتي على ثلاث وسبعين فرقة. كلها في النار الا واحدة قالوا من هي يا رسول الله؟ قال ما عليه اليوم انا واصحابي. طب انت عندك بقى طريق تلاتة وسبعين
سبعين نزلة اهي. انت عارف هتنزل فين؟ طب اكثر الناس يعرفون اين ينزلون لأ اكثر الناس لا يعرفون صفات الفرقة الناجية. انما منهمك في الدنيا والشغل والاوفر تايم والحلاوات والمش عارف ايه ويطلع من شغلانة يدخل في شغلانة وعايز الفيلا من هنا لهنا ومش عارف ايه والكلام ده والبتاع ده. اهو
انا قلت لك قصة حدثت لي. انقلها بقى الى واقع الدنيا والاخرة والعقائد والكلام ده. يبقى يمكن ان ان تمشي هذا الطريق كله وحدك ولا لابد ان يكون لك مرشد. اين مرشدك
انا هسأل كل واحد في الجلوس دول. هل لك مجموعة من العلماء تجعلهم حجة بين وبين ربك كلما عرض لك عارض في حياتك لجأت اليه لتعرف الحكم الشرعي ولا المسألة دي انت مهمل فيها؟ طب الجماعة التجار اللي موجودين في البلد كلهم مش له محاسب
وله مستشار قانوني وبيدي لده فلوس وده فلوس. طب هل له مفتي؟ لان الاصل في البيوع حلم مش الحرمة. واحنا امة مستهلكة مش منتجة. فكل بضاعتنا جاية من برة. فالراجل المنتج
يبقى حريص على انه يكسب. فبيحط شروط في العقد عشان يحصل مكسبه. قد بعض هذه الشروط تنافي شيئا في دينك. يكون الدين محرم عليك الشرط ده هل انت خدت الشرط بتاع الاستيراد البضاعة وذهبت الى عالم قلت له لو سمحت اقرا لي هذا الشرط قل لي هل فيه مخالفات شرعية ولا لا
كم تاجر بيعمل الكلام ده للمسلمين المحاسب بياخد فلوس. المستشار القانوني بياخد فلوس. المفتي بيشتغل ببلاش. ومع زلك ما بيرفعش سماعة التليفون او يكلف خاطره يروح له مشوار بالسيارة عشان يسأله احلال هذه العقود ام حرام
ده يدل على ايه؟ وتجمع المال وتكومه وتسيبه لمين؟ لمن لا يزكرك ولا يترحم عليك يبقى كيف تمشي في الدنيا بلا مرشد بلا هادم؟ اين العلماء الذين تتعلق باهدابهم؟ لتقول يا رب جعلت هذا
حجة بيني وبينك وامتثلت امرك عندما قلت فاسألوا اهل الذكر ان كنتم لا تعلمون. انا امتثلت وامرك وسألت اهل الذكر. خلاص اهل الذكر غلطوا في الفتوى هو اللي يشيلها. ازا لم يستفرغ الوسع في الاجتهاد والكم يشيلها
انما انت عملت اللي عليك. وسألت اهل الذكر. يبقى مصباحك هو العلم. وضرب مثل الحقيقة اختم به هذه الخاطرة وهو العالم الذي ذكر اسمه اللي هو ابو حامد الغزالي. صاحب كتاب احياء علوم الدين
بيقول رحت لواحد من المتصوفة. قلت له انا عايز اوصل. لربنا. اقرأ القرآن قال له لأ. ما تقراش قرآن ولا حاجة. انت بقى تعمل الاتي. تيجي في زاوية وتقعد فيها لا شغلة ولا مشغلة. صل الفروض والسنن
وتقعد ما لكش شغلانة الا انك تقول الله! الله! الله! الله! الله! الله! الله! الله! الله! كده لحد ايه ما يجي له لطف. خلاص؟ ويلاقي نفسه لوحده كده بدون ما يتعمد عمال
يقول الله الله الله كده لوحده كده. قال له لو عملت كده تصل اولا معلوم ان الاسم المفرد ليس ذكرا. لما تقول الله ايه ؟ ما تكمل. الله بس ليس ذكرا. لكن تقول
الله سبحانه كده بقى ذكر لازم تقول جملة. لازم تقول كلام مفهوم. ما تقولش الله الله الله وخلاص الله لا يعنيه في بعض الباردين في الاستدلال يقول لك ايه ؟ يقول لك لأ ده ورد ذكره في الصحيح. قال صلى الله عليه وسلم لا تقوم الساعة
حتى لا يقال في الارض الله الله قال لك اهو فبنقول له يا بارد ها معنى الحديث ورد في حديث اخر في طريق اخر لهذا الحديث يقول لا تقوم الساعة حتى لا يقال في الارض لا اله
الا الله. يبقى الله دي معناها ايه ؟ لا اله الا الله اللي ورد في الحديس التاني. لان الحديث يفسر بعضه بعضا. اذا كانت لفظة هذا في حديث بنلاقيها مفسرة في ايه؟ في حديث اخر. فاي خير برجل يصد عن القرآن
واحد يقول له عمال اقرا القرآن وانا بقرا الورد بتاعي يقول له لأ سيبك من القرآن خالص. ما تعملش حاجة. هل فتح على الانبياء والاولياء الا بكلام الله عز وجل
فقال ده واحد انا مش مستغرب ابن الجوزي بيقول انا مش مستغرب من اللي قال له الكلام ده. انا مش مستغرب مستغرب من الذي قبل هذا مع علمه وفهمه فبيقول لك الشيطان يطفئ عليك مصباح العلم ليسرق قلبك في الظلمة
فاحترس. يبقى انت راجل عايز توصل لا يمكن تصل الا بعلم. طب كيف تصل بعلم اذا اما ان تتعلم واما ان تتعلم بعالم. ما لكش حل الا واحدة من الاتنين دول. انت راجل ما عندكش موهبة العلم عمرك عدى راجل عندك اشغال كثيرة عندك بتاع
اتعلم. يبقى لابد ان يكون لك عالم. اذا حصل لك اي شيء دقيق او جليل تتصل وتقول له والله انا عرض لي كذا وكذا وكذا. ما حكم الشرع في المسألة هذه؟ يقول لك الحكم كذا وكذا. او انا لا اعلم سل فلان الفلاني. اختار لك عالما اخر انك
انت تسأله لماذا؟ ثمن الجنة العلم. اللي هو العلم بالله عز وجل والعلم باحكامه تبارك وتعالى. هذا هو ثمن الجنة. واسأل الله عز وجل ان يغنمنا الجنة وان يعلمنا ما ينفعنا. وان يحجب عنا ما يضرنا. اقول قولي هذا واستغفر الله العظيم لي ولكم